ভোট চলাকালীন কর্তব্যে গাফিলতি, জগদ্দলের অতিরিক্ত পুলিশ কমিশনারকে সাসপেন্ড কমিশনের

ওয়েবডেস্ক- ভোট (2026 West Bengal Assembly Election) চলাকালীন কর্তব্যে গাফিলতির অভিযোগ খোদ জগদ্দলের অতিরিক্ত পুলিশ কমিশনারের (Jagaddal Additional Commissioner Of Police) বিরুদ্ধে। কড়া পদক্ষেপ নিল কমিশন (Election Commission) । সরিয়ে দেওয়া হল অতিরিক্ত পুলিশ কমিশনার বিশ্বজিৎ পাত্রকে (Biswajit Patra) । তাকে সাসপেন্ড করা হয়েছে বলে খবর। ভোটের আগে দফায় দফায় উত্তপ্ত হয়েছে জগদ্দল সহ একাধিক এলাকা।

বিজেপি তৃণমূল সংঘাত সহ, আবার কখনও বোমাবাজির ঘটনা ঘটেছে। বোমার আঘাতে গুরুতর আহত হয়েছে এক কেন্দ্রীয় বাহিনীর জওয়ানও। কড়া নির্দেশ দেয় কমিশন। ভোটের আগে সমস্ত অভিযুক্তকে খুঁজে বের করে গ্রেফতারের নির্দেশ দেওয়া হয়েছে।

আরও পড়ুন- রেকর্ড ভাঙল ২০২৬! ২০১১-র ‘পরিবর্তন’কেও ছাপাল ভোটের হার

এরপরেও এর পর দ্বিতীয় দফার ভোটেও সেই একই ঘটনার সাক্ষী থাকল জগদ্দল্। এর পরে জগদ্দলের অতিরিক্ত পুলিশ কমিশনার বিশ্বজিৎ পাত্রকে সাসপেন্ড করল নির্বাচন কমিশন। এখনও পর্যন্ত আনুষ্ঠানিকভাবে কিছু জানায়নি নির্বাচন কমিশন। সুষ্ঠু ও শান্তিপূর্ণ ভোট করাতে কড়া পদক্ষেপ নেয় কমিশন। প্রথম থেকেই একাধিক বিধিনিষেধ আরোপ করা হয়। দু’হাজারেও বেশি কোম্পানি কেন্দ্রীয় বাহিনী মোতায়েন করে নির্বাচন কমিশন। শুধুমাত্র বারাকপুর পুলিশ কমিশনারেট এলাকায় ১৬০ কোম্পানি কেন্দ্রীয়বাহিনী মোতায়েন করা হয়। অশান্তি রুখতে, অপ্রীতিকর ঘটনা এড়াতে জগদ্দল, ভাটপাড়া, নোয়াপাড়ায় স্পেশাল ফোর্স পাঠায় কমিশন।